**ADATKEZELÉSI TÁJÉKOZTATÓ**

Az egészségügyi szolgáltatás keretében használt, éles vagy hegyes munkaeszközökkel folytatott tevékenység bejelentésével kapcsolatos személyes adatkezelésre

**1. A személyes adatok kezelője:**

|  |  |
| --- | --- |
| Adatkezelő megnevezése: | Jász-Nagykun-Szolnok Vármegyei Kormányhivatal |
| PIR azonosító: | 789389 |
| Adatkezelő székhelye: | 5000 Szolnok, Kossuth Lajos út 2. |
| Adatkezelő postai címe: | 5001 Szolnok, Pf. 111. |
| Adatkezelő elektronikus címe: | titkarsag@jasz.gov.hu |
| Adatvédelmi tisztviselőjének neve és elérhetősége: | Szűcs-Kuklis Boglárka, telefon: 56/795-700  e-mail: szucs-kuklis.boglarka@jasz.gov.hu |

**2. Az adatkezelés tárgya:**

Jelen tájékoztató a Jász-Nagykun-Szolnok Vármegyei Kormányhivatal működése során az egészségügyi szolgáltatás keretében használt, éles vagy hegyes munkaeszközökkel folytatott tevékenység bejelentésével kapcsolatosan felmerülő személyes adatok kezelésére vonatkozik.

Jelen tájékoztatóban foglaltak a nem természetes személyekre vonatkozó adatok tekintetében nem alkalmazhatóak.

**3. Az adatkezelés célja:**

A Jász-Nagykun-Szolnok Vármegyei Kormányhivatal adatkezelésének célja, hogy a munkavédelmi hatóság tudomásul bírjon azon egészségügyi szolgáltatás keretében használt, éles vagy hegyes munkaeszközökkel folytatott tevékenységekről, ahol a kockázatértékelés a munkavállaló biztonságát vagy egészségét veszélyeztető kockázat jelenlétét állapította meg. (a munkavédelemről szóló XCIII. törvény 63/I. §-a alapján)

**4. A kezelt személyes adatok köre:**

* a bejelentő, adatszolgáltató személy neve, címe, telefonszáma, e-mail-címe,
* a munkavállalók biztonsági és egészségvédelmi képviselőjének neve, beosztása

**5. Az adatkezelés jogalapja:**

A személyes adatok kezelésének jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés c) pontja: jogi kötelezettség teljesítéséhez szükséges adatkezelés;

**6. Az adatok megismerésére jogosultak**

A Kormányhivatalnál az adatok megismerésére jogosultak a Foglalkoztatási, Foglalkoztatás-felügyeleti és Munkavédelmi Főosztály vezetője, valamint a főosztály illetékes foglalkoztatottjai.

**7. A személyes adatok kezelésének, tárolásának időtartama:**

A személyes adatok őrzési ideje 5 év.

**8. A személyes adatok forrása:**

Az érintett adatszolgáltatása.

**9. Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez vagy egyéb Magyarországon található szervezethez, illetőleg a személyes adatok címzettjei, a címzettek kategóriái**

Az adatkezelés során nem kerül sor sem automatizált döntéshozatalra, sem profilalkotásra.

**10. Tájékoztatás az érintettet az adatkezeléssel kapcsolatban megillető jogokról**

**Tájékoztatáshoz való jog:** Az érintettnek joga van az adatkezeléssel kapcsolatos tájékoztatáshoz, melyet a jelen tájékoztató rendelkezésre bocsátása útján teljesítünk.

**Személyes adatokhoz való hozzáférés joga:** az érintett tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben folyamatban van, úgy igényelheti a kezelt személyes adatai másolatát.

**Helyesbítéshez, kiegészítéshez való jog:** az érintett kérheti, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti a kezelt hiányos személyes adatainak kiegészítését.

**Törléshez vagy korlátozásához való jog:** az érintett kérheti, hogy az adatkezelő a személyes adatait/személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) ne végezzen. Az adatkezelés korlátozása az alábbi okokból kérhető:

* + az érintett vitatja a személyes adatok pontosságát,
  + az adatkezelés jogellenes és az érintett ellenzi az adatok törlését, vagy
  + az adatkezelőnek már nincs szüksége a személyes adatokra, de az érintett igényli azokat valamely jogi igénye előterjesztéséhez, érvényesítéséhez vagy védelméhez.

Ha az adatkezelés a jogszabályi kötelezettség ellátása miatt történik, a törlési kérelmet nem tudjuk teljesíteni.

**11. Az érintett jogorvoslathoz való joga**

Az érintett a személyes adatai kezelésével kapcsolatban **bejelentést tehet** az adatkezelő adatvédelmi tisztviselőjénél, a fent megadott elérhetőségein. Az érintett továbbá panaszt nyújthat be a Nemzeti Adatvédelmi és Információszabadság Hatóságnál (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5, e-mail cím: [ugyfelszolgalat@naih.hu](http://www.ugyfelszolgalat@naih.hu)) mint felügyeleti hatóságnál, ha megítélése szerint a rá vonatkozó személyes adatok kezelése sérti a GDPR rendelkezéseit. Az érintett bírósághoz fordulhat, ha megítélése szerint a személyes adatainak nem megfelelő kezelése következtében megsértették a GDPR szerinti jogait.

**12. Az érintett kérelmeinek teljesítése**

**Az érintett jogainak gyakorlásával kapcsolatos kérelmét a Jász-Nagykun Szolnok Vármegyei Kormányhivatalnál, mint adatkezelőnél nyújthatja be, melynek teljesítése díjmentesen történik**, kivéve, ha a kérelem egyértelműen megalapozatlan vagy – különösen ismétlődő jellege miatt – túlzó, valamint az érintett által a kezelt személyes adatairól kért további másolatokat, melyekért a kérelem tárgyában eljáró adatkezelő az adminisztratív költségeken alapuló, ésszerű mértékű díjat számíthat fel.

Az érintett jogainak gyakorlásával kapcsolatos kérelmek teljesítése – amennyiben kérelmét elektronikus úton nyújtotta be – **elektronikus úton** történik, kivéve, ha az érintett másként kéri. A kérelmet a Jász-Nagykun-Szolnok Vármegyei Kormányhivatal annak beérkezésétől számított 30 napon belül teljesíti, mely indokolt esetben 60 nappal meghosszabbítható.